మోతడక
మోతడక, గుంటూరు జిల్లా, తాడికొండ మండలానికి చెందిన గ్రామము. ఇది మండల కేంద్రమైన తాడికొండ నుండి 8 కి. మీ. దూరం లోను, సమీప పట్టణమైన గుంటూరు నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 972 ఇళ్లతో, 3266 జనాభాతో 949 హెక్టార్లలో విస్తరించి ఉంది. గ్రామంలో మగవారి సంఖ్య 1636, ఆడవారి సంఖ్య 1630. షెడ్యూల్డ్ కులాల సంఖ్య 802 కాగా షెడ్యూల్డ్ తెగల సంఖ్య 184. గ్రామం యొక్క జనగణన లొకేషన్ కోడ్ 589997.పిన్ కోడ్: 522016
మోతడక
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ప్రాచీన కాలంలో ఇక్కడ బౌద్దము వీరాజిల్లినది. ఈ ఊరిలో ఈ మధ్యనే శ్రీ సాయి బాబా ఆలయం నిర్మించారు.
ఈ గ్రామమునకు 450 సంవత్సరాల చరిత్ర ఉంది. ఇది వ్యవసాయ ఆధారిత గ్రామము. పురావస్తుశాఖ తవ్వకాలలో మోతడక గ్రామంలో శాతవాహనుల కాలం నాటివిగా భావిస్తోన్న కొన్ని సీసపు నాణేలు, మట్టిబొమ్మలు కూడా శిథిలమై కనిపించాయి. బౌద్ధుల కాలం నాటి విగ్రహాలు ,బృహత్‌శిలాయుగపు సమాధుల్ని గుర్తించారు.ఈ గ్రామం బుధ్ధఘోషుడు జన్మస్థలమని కొందరు వాదిస్తున్నారు.